Fijian Political Party, jiske iske Kaiviti naam ke initials, SVT (Soqosoqo ni Vakavulewa ni Taukei) se jaada jaana jaawe hae, Fiji ke ek political party hae. Iske 1990 me Sitiveni Rabuka suruu karis rahaa aur ii 1992 se lae ke 1999 talak sarkar chalais rahaa. 1999 ke election me ii National Federation Party ke saathe coalition banais lekin election haar gais, jab ki iske 71 me se khaali 8 seat mila. 2001 ke election me ii Filipe Bole ke niche election larris lekin ii ekko seat nai jiite paais. April 2005 me SVT ke apne dissolve kar ke iske jaada member logan National Alliance Party of Fiji ke join kar liin. Kuchh memebr logan, jisme Ema Druavesi rahii SVT ke naam se ii party ke chalate rahin aur 2006 ke election me kuchh candidate bhi kharra karin lekin ii logan ke lagbag kuch vote nai mila.